Kaja Kallase esimene valitsus

Kaja Kallase esimene valitsus oli 26. jaanuaril 2021 ametisse asunud 51. Eesti Vabariigi valitsus, mille moodustasid Eesti Reformierakond ja Eesti Keskerakond. Valitsus astus tagasi 14. juulil 2022. Uus, Kaja Kallase teine valitsus astus ametisse 18. juulil 2022.  

 Ajalugu 
President Kersti Kaljulaid nimetas Kaja Kallase peaministrikandidaadiks 14. jaanuaril 2021. Ametisse asudes oli ta esimene Eesti naispeaminister. Ministrikandidaadid ja koalitsioonileping kinnitati erakondade volikogudes 24. jaanuaril 2021. Riigikogu andis Kallasele volitused valitsuse moodustamiseks 25. jaanuaril 2021, poolt hääletas 70 saadikut ja vastu 30. 

President Kersti Kaljulaid nimetas uue valitsuse eesotsas peaminister Kaja Kallasega ametisse 26. jaanuari hommikul kell 8.44, päikesetõusul. Kell 10 andsid Reformierakonna ja Keskerakonna valitsuse ministrid Riigikogus ametivande.Galerii: president nimetas uue valitsuse ametisse, ERR Riigisekretäri teadaande kohaselt astus valitsus ametisse pärast ametivande andmist kl 10.03.

Kaja Kallase esimene valitsus võttis riigi juhtimise üle koroonapandeemia tõttu kehtestatud eriolukorra ajal, kui pandeemia teise laine haigusjuhtude arv oli ületanud esimese laine haigestumisi ning oli kiirel kasvul, nii et märtsis tõusis Eesti nakatumiste suhtarvult maailmas esimeseks.  Ka sai Kaja Kallase esimesele valitsusele osaks 24. veebruaril 2022 alanud Venemaa agressiooniga Ukrainas kaasnenud energiahindade tõus ja majanduslangus kogu Euroopas. Eesti aitas Ukrainat nii majanduslikult kui sõjaliselt ja võttis vastu Ukrainast saabuvaid sõjapõgenikke. Poole aastaga ületas Eestisse jäänud sõjapõgenike arv 50 000 piiri.Eestisse jäänud sõjapõgenike arv ületas 50 000 piiri. ERR, 11. august 2022.

3. juunil 2022 tegi peaminister Kaja Kallas president Alar Karisele ettepaneku vabastada ametist seitse Keskerakonna ministrit"Kallas saatis Keskerakonna valitsusest välja" ERR, 3. juuni 2022. President vabastas samal päeval ministrid ametist. Reformierakond tegi ettepaneku koalitsioonikõneluste alustamiseks Isamaale ja Sotsiaaldemokraatlikule erakonnale. Pikale veninud läbirääkimised ja täitmata ministrikohtadega valitsus said riigiõiguse spetsialistide kriitika osaliseks, 8. juulil teatasid erakonnad, et jõudsid uue koalitsiooni moodustamises kokkuleppele; paika jäi panna veel ministriportfellide jaotus"Kolm erakonda jõudsid uues koalitsioonis kokkuleppele" ERR, 8. juuli 2022, 14. juulil viis Kaja Kallas presidendile tagasiastumispalve; president tegi talle ettepaneku uue valitsuse moodustamiseks"Kallas teatas ametlikult valitsuse tagasiastumisest" ERR, 14. juuli 2022..

Tagasiastumisel tõi Kallas valitsuse saavutustena välja järgneva: "Hoidsime pandeemia ajal ühiskonna avatuna ja lapsed koolis, aitasime inimestel kõrgete energiahindadega toime tulla, investeerisime Eesti kaitsevõime tugevdamisse miljard eurot, saavutasime NATO-s idatiiva tugevdamise ning oleme olnud üks suuremaid Ukraina toetajaid. Samuti viisime ellu PPA ja kaitseväe laevastike ühendamise, millest on seni aastakümneid vaid räägitud.""OTSEBLOGI | Täna selguvad uued ministrid. Arvatavasti saab koha valitsuses Riina Solman" Õhtuleht, 14. juuli 2022

Uus valitsus (Kaja Kallase teine valitsus) astus ametisse 18. juulil 2022.

 Valitsuse koosseis 
AmetinimetusNimiAmetisse asumise aegAmetist lahkumise aegErakondPeaministri bürooPeaminister Kaja Kallas26. jaanuar 202118. juuli 2022REFHaridus- ja TeadusministeeriumHaridus- ja teadusminister Liina Kersna26. jaanuar 202118. juuli 2022REFJustiitsministeeriumJustiitsminister Maris Lauri26. jaanuar 202118. juuli 2022REFKaitseministeeriumKaitseministerKalle Laanet26. jaanuar 202118. juuli 2022REFKeskkonnaministeeriumKeskkonnaministerTõnis Mölder26. jaanuar 202118. november 2021KEErki Savisaar18. november 20213. juuni 2022KEKultuuriministeeriumKultuuriminister Anneli Ott26. jaanuar 20213. november 2021KE Tiit Terik8. november 20213. juuni 2022KEMaaeluministeeriumMaaeluministerUrmas Kruuse26. jaanuar 202118. juuli 2022REFMajandus- ja KommunikatsiooniministeeriumMajandus- ja taristuminister Taavi Aas26. jaanuar 20213. juuni 2022KEEttevõtlus- ja infotehnoloogiaministerAndres Sutt26. jaanuar 202118. juuli 2022REFRahandusministeeriumRahandusministerKeit Pentus-Rosimannus26. jaanuar 202118. juuli 2022REFRiigihalduse ministerJaak Aab26. jaanuar 20213. juuni 2022KESiseministeeriumSiseministerKristian Jaani26. jaanuar 20213. juuni 2022KESotsiaalministeeriumSotsiaalkaitseminister Signe Riisalo26. jaanuar 202118. juuli 2022REFTervise- ja tööministerTanel Kiik26. jaanuar 20213. juuni 2022KEVälisministeeriumVälisministerEva-Maria Liimets26. jaanuar 20213. juuni 2022KE

Arvamusküsitlused
Pärast Jüri Ratase valitsuse tagasiastumise teadet ja enne Kaja Kallase valitsuse ametisseastumist korraldatud arvamusküsitluste kohaselt eelistati kõige rohkem näha Reformierakonna ja Keskerakonna koalitsiooni. MTÜ Ühiskonnauuringute Instituudi tellimusel Norstati poolt 13.–14. jaanuaril läbi viidud 500 vastajaga (vähemalt 18-aastased Eesti kodanikud) küsitlus näitas, et nende kahe partei koalitsiooni moodustamist soovis 35%, Reformierakonna, Isamaa ja Sotsiaaldemokraatliku Erakonna (SDE) koalitsiooni 23%, Keskerakonna, Eesti Konservatiivse Rahvaerakonna (EKRE) ja Isamaa koalitsiooni jätkumist 18%, Keskerakonna, EKRE ja SDE koalitsiooni 5% ning Reformierakonna ja EKRE koalitsiooni 2% inimestest. 18% ei osanud oma eelistust nimetada.Norstati küsitlus: loodav koalitsioon on inimeste seas eelistatuim. ERR, 15. jaanuar 2021Loodav koalitsioon on inimeste seas eelistatuim. MTÜ Ühiskonnauuringute Instituut, 15. jaanuar 2021

Kantar Emor küsitles vahemikus 14.–19. jaanuar 1312 Eesti elanikku vanuses 15–84 aastat. Neist 29% pooldas Reformierakonna ja Keskerakonna liitu, 17% Reformierakonna, Isamaa ja SDE liitu, 15% Keskerakonna, EKRE ja Isamaa koalitsiooni jätkumist, 12% Reformierakonna, Keskerakonna ja Isamaa liitu ning 8% mingit muud koalitsioonivarianti. 19% vastajatest ei osanud oma eelistust nimetada.Uuring: enim eelistatakse Reformierakonna ja Keskerakonna koalitsiooni. Postimees, 19. jaanuar 2021Eesti elanikud eelistavad kõige enam Reformierakonna ja Keskerakonna koalitsiooni. Kantar Emor, 19. jaanuar 2021

 Viited 

 Välislingid 
 "Rein Raud: viis põhjust, miks vähim halb on hetkel võimalustest parim" ERR, 15. jaanuar 2021
 "Peaministri tegelik nägu: Kaja Kallas on võimekas ja nõudlik valitsusjuht, kuid ühe suure nõrkusega" Eesti Ekspress, 1. detsember 2021
 "Kallas teatas ametlikult valitsuse tagasiastumisest" ERR, 14. juuli 2022

Kallas, Kaja 1
Kategooria:2021. aasta Eestis